Diari Oficial de la Generalitat Valenciana


Sumari del DOGV 4364, del 24-10-2002 (2002/11131)

RESOLUCIÓ de 25 de setembre del 2002, de la Conselleria de Medi Ambient, per la qual es publica el resultat de la convocatòria de subvencions efectuada per a l'exercici 2002 per l'Orde de 15 d'abril de 2002 (DOGV núm. 4.249, de 15 de maig de 2002), destinades a la gestió dels equips que contenen PCB.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11776


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 25 de setembre del 2002, de la Conselleria de Medi Ambient, per la qual es publica el resultat de la convocatòria de subvencions efectuada per a l'exercici 2002 per l'Orde de 15 d'abril de 2002 (DOGV núm. 4.249, de 15 de maig de 2002), destinades a la gestió dels equips que contenen PCB. [2002/Q11541]
  
L'Orde de 15 d'abril del 2002, de la Conselleria de Medi Ambient, convoca per a l'exercici 2002 la concessió d'ajudes en matèria de qualitat ambiental, i indica en l'annex IV les bases reguladores de les subvencions destinades a la gestió dels equips contaminats per PCB. L'import global màxim per a estes subvencions és de 60.100 euros, a càrrec de l'aplicació pressupostària 27.33.136.13.2, línia de codi comptable T4821000, dels pressuposts de la Generalitat Valenciana per al 2002.
  
D'acord amb la base 1 de l'annex esmentat, podran ser beneficiàries d'esta subvenció les xicotetes i mitjanes empreses per a gestionar els policlorobifenils, policloroterfenils i aparells que els continguen, segons queden definits en el Reial Decret 1.378/1999, de 27 d'agost, pel qual s'estableixen mesures per a l'eliminació i la gestió d'estes (BOE núm. 206, de 28 d'agost de 1999).
  
D'acord amb la base 2, seran objecte de subvenció els costs derivats de la gestió dels policlorobifenils, policloroterfenils i aparells que els continguen, per les xicotetes i mitjanes empreses en centres situats a la Comunitat Valenciana, des de l'1 de gener fins al 31 d'octubre del 2002. Amb este respecte, es comprovarà especialment la inclusió dels residus citats en l'inventari de la Comunitat Valenciana de policlorobifenils, policloroterfenils i aparells que els continguen, segons estableixen els articles 4,5 i 6 del Reial Decret 1378/1999 esmentat en la base 1.
  
La base 3 estableix que la quantia màxima de la subvenció que s'ha d'atorgar a cada sol·licitant serà del 60% del cost total de la gestió dels PCB i aparells que els continguen, i no podrà excedir de 6.000 euros l'import concedit a cada sol·licitant, si bé permet incrementar este percentatge en funció de la consignació pressupostària disponible en l'exercici, respectant-se en tot cas el límit d'esta (60.100 euros) com també el límit per beneficiari indicat, circumstàncies que es compleixen aplicant el percentatge màxim a la subvenció sol·licitada.
  
Per tot això, a proposta de la comissió avaluadora, a l'efecte de complir el que disposa la base 6.4, de conformitat amb l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc:
  
Primer
  
Publicar la llista de beneficiaris, la petició dels quals s'adapta a les bases previstes en l'annex IV de l'Orde de 15 d'abril del 2002, en l'import que s'indica:
  
Segon
  
Per al cobrament de la subvenció, el beneficiari haurà de presentar com a data límit el 10 de novembre del 2002, la corresponent sol·licitud dirigida a la Direcció General d'Educació i Qualitat Ambiental acompanyada de la documentació establida en la base 7 de l'annex IV de l'orde de convocatòria.
  
Contra esta resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició de recurs potestatiu de reposició davant del conseller de Medi Ambient, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 25 de setembre del 2002.- El conseller de Medi Ambient: Fernando Modrego Caballero.